الیگزنڈر شولزے نیٹسن

الیگزنڈر شولزے نیٹسن روس کے عالمی شہرت یافتہ مصنف تھے۔ انھیں سابق سوویت یونین کے معتوب مصنفین اہم ترین لوگوں میں شمار کیے جاتے تھے اور انہوں نے اپنے ناولوں کے ذریعے اسٹالن کے دور کے جیل خانوں کی نشان دہی کی تھی اور اس کی پاداش میں انہیں بیس سال تک جلاوطنی بھی گزارنا پڑی۔ انہیں انیس سو ستر میں نوبل انعام دیا گیا لیکن انہیں انیس سو چوہتر میں انہیں سوویت یونین سے جلاوطن کر دیا۔ کینسر وارڈ، گلاگ آرکی پیلاگو اور ’ون ڈے ان دی لائف آف ایوان دیناسوچ‘ کے علاوہ متعدد ناولوں کے مصنف کو انیس سو چورانوے میں روس واپس آنے کا موقع ملا۔ سولزے نیتسن نے دوسری جنگ عظیم کے دوران فوج میں خدمات انجام دی تھیں اور انہیں بہادری کے اعزاز سے بھی نوازا گیا تھا۔ لیکن انیس سو پینتالیس میں انہیں سٹالن پر تنقید کی وجہ سے عتاب کا نشانہ بننا پڑا۔ اس جرم میں انہیں آٹھ سال تک سوویت جیلوں میں قید بھگتنا پڑی اس کے بعد انہیں قازقستاں بھیج دیا گیا جہاں ان کے پیٹ کے کینسر کا کامیاب علاج کیا گیا۔ دماغ کی شریان پھٹ جانے کی وجہ سے اگست 2008ء میں ان کا انتقال ہو گیا۔

روسی شخصیات
ناول نگار